Siti Nurhaliza

Dato' Sri **Siti Nurhaliza Tarudin** **[[Sri Sultan Ahmad Shah Pahang|SSAP]]**, **[[Darjah Indera Mahkota Pahang|DIMP]]**, **[[Johan Setia Mahkota|JSM]]**, **[[Setia Ahmad Shah Pahang|SAP]]**, **[[Darjah Ahli Paduka Mahkota Perak|PMP]]**, **[[Ahli Ahmad Shah Pahang|AAP]]**; i nosusu ontok 11 Milatok 1979  nopo nga songulun mosisinding, miminsingkono, monuat sinding, moboros televisyen, om songulun puruan pongindopuan Malaysia. Nokotimpuun pakalajaan disido id Industri Muzik Malaysia maso umul 16 toun, soira nakalantoi id piboi'an modsinding Bintang HMI di pinaanjul Radio Televisyen Malaysia (RTM) ontok 1 Ngiop 1995. Kalapas naawi program dii, nakaanu isido apat pangalapan kontrak rakaman mantad Syarikat Rakaman Antarabangsa tintod do naalap id Suria Record. *Single* kumoiso dau i kiuhu do "Jerat Percintaan" nakalantoi id Anugerah Juara Lagu Ke-11 om duo anugerah suai montok kategori Koposolimbahan Bobos Tosonong om Sinding Balada Bobos Tosonong. Album koiso disido nopo nga nakadagang soginumu 800, 000 unit mantad po di kotimpuunon kinaampayatan disido id industri muzik Malaysia gisom toun 2005 montok id pogun Malaysia no. Kobontugan disido id "PERSADA INUS" nakaanu pinopoingkawas ngaran disido id Industri Muzik Malaysia gisom nakaanu mogikaakawo pamalahawan miagal do **Ratu Pop Malaysia, Diva** **Asia** om **Ratu Pop Asia** mantad monokodung disido id suang om nogi labus pogun.

Solinaid do buruon disido, nakalantoi isido id mogikaakawo anugerah mantad suang om labus pogun. Isido nopo nga' rinoitan do Voice of Asia kalapas nakalantoi *Grand Pix Champion* ii pinaajul do Voice od Asia id Almaty, Kazakhstan ontok toun 2002. Piipiro toun mantad dii, nakalantoi nogi isido id piipiro piboian monondig  Sompomogunan miagal do Gaa Amas *[[Pertandingan Penyanyi Baru Asia]]* id *Shanghai Asia Music Festival* i pinaharo id Shanghai, China ontok toun 1998. Ontok toun dii nogi, nakalantoi nogi isido id Anugerah Persembahan Vokal Terbaik Wanita om nakalantoi sabaagi pamanang kategori Top 40 Kategori Sinding International id South Pacific International Song and *Singing Competition* ii pinaharo id Gold Coast, Queensland, Australia.

Gisom dinondo,nakalantaoi isido lobi ko 300 anugerah om pamantangan mantad suang om labus pogun. Nokoimbulai isido sabaagi songulun mononondig om tanak ii bobos nakalantoi id sajara industri hiburan Malaysia.  Anugerah-anugerah di naanu dau nopo nga' poinghangkum no 43 Anugerah Industri Muzik, 25 Anugerah Bintang Popular, 28 Anugerah Planet Muzik, 20 Anugerah Juara Lagu, 4 Anugerah MTV Asia, 3 Anugerah Muzik Dunia, 2 Anugerah Musik Indonesia, 2 Anugerah Muzik Singapura om mongingit 2 rekod id suang Malaysia Book of Records. Solinaid kinaampayan disido id industri muzik Malaysia, nakapamarakam om minonondig isido do sinding mantad mogikaakawo boros miagal do boros Malayu, Inggiris, Indonesia, Jawa, Mandarin, Hindi, Arab om Jepun.

Kitataba'an 16 album studio], 2 album duet, 8 album konsert, 11 album kompilasi om 250 sinding miampai single, asil album di pinadagang nopo nga' oruhai no korikot 5 juta unit. Isido nopo nga' songulun artis di bobos kingaran id Kepulauan Melayu, Nusantara om Asia Kabaatan Kosilahon soira nakalantoi soginumu in-10 mogisusuhut anugerah montok kategori Artis Serantau Paling Popular gisom nakaala do artis suai mantad Malaysia, Indonesia om Singapura id Anugerah Planet Muzik  ii nokotimpuun ontok toun 2001 gisom 2011. Dinondo nopo, isido nopo nga' poinsanarai sabaagi artis bobos kingaran, bobos togumu nakalantoi anugerah om mono'odo single.  Isido nopo nga' songulun no artis mantad Malaysia ii bobos alaku o album. Ontok toun 2000, kapadagangan album disido manahak 10 piatus montok jumlah padagangan album id Malaysia. Gisom dinondo, isido nopo nga' nakapadagang lobi 4.9 riong do album.

Ontok toun 1998, kalapas 2 toun nokosuang isido id industri muzik Malaysia, nopili isido mantad piipiro artis Malaysia montok poposolimbou kopokitanan ontok kopokitanan ponompon Sukan Komanwel 1998 id toguang di Ratu Elizabeth II om konsort disido ii Putera Philip, Duke Edinburgh om puru delegasi om pagawai mantad 70 pogun ii poinsuang do pogun-pogun Komanwel. Ontok toun 2005, isido nopo nga' nokosiliu artis kumoiso mantad Asia Kabaatan Kosilahon om kotolu mantad Asia montok papaharo konsert solo id Royal ALbert Hall, London om tinanud do tinimunga Orkestra Simfoni London. Isido nogi nga' poinsanarai id kinoyonon koduo sabaagi *Asia's Best Musical Artiste* oleh MTV Asia om *Biggest Asian Artiste* oleh Channel V id toun di miagal. Ontok toun 2008, isido nopo nga' roitan sabaagi Asia Idol mantad Asia News Network (ANN). Isido nogi nga'  nakaanu pomoroitan *Asia Music Legend* mantad Top 10 of Asia ontok di toun 2014. 10 toun sobolum dii (ontok di 2004), minanahak o Golden Melody Awards pomoroitan kumaa disido sabaagi Mononondig Numbu 1 Asia. Kinalantayon disido id rantau Asia minoboyo disido monorimo pomoroitan *Suara Asia* om *Celine Dion Asia* mantad do mononokodung om tangaabaal tuunion mantad suang om labus pogun.

Au nogi olihuan soira isido nopo nga' poinsanarai sabaagi songulun Muslim i kirahung kopio id pomogunan maya do Longkod Ponginabasan Strategi Islam Diraja montok toun 2016, 2017, 2018, 2019, 2020, 2021, 2022. Sabaagi puru papadagang, isido nopo nga' haro aset-aset padagagan om poinghangkum no Siti Nurhaliza Production (media massa), SimplySiti (kosmetik), Creacion (fesyen), Beausiti (minuman kesihatan) om Afiya (tudung).

## Koposion

Siti nopo nga' nosusu antakan tadau Tadtaru, 11 Milatok 1979 (12 Safar 1399 Hijrah) id Berek Pulis Kampung Awah, Temerloh, Pahang sabaagi tanak kaapat mantad turu mogiompinai. Isido nopo nga tanak di Tarudin Ismail (1942&ndash;2009), songulun pagawai pulis kipangkat Koperal om Siti Salmah Bachik (nosusu di 1948), songulun suri rumah om papadagang.  Isido nopo nga mantad paganakan di orohian do muzik,  hinonggo tompinai nopo disido nga i Saiful Bahri, Siti Norsaida om Siti Nursairah i kumalaja nogi sabaagi susuminding, Saiful Suhairil (minidu pogun), Saifullizan, Mohd Hafiz om Mohd Ali. Taki disido, Bachik Abdul nopo nga' songulun pamain biola ii kingaran, om tama disido nopo nga' songulun susuminding irama etnik ii otutunan. Stit nopo nga' susuminding di apangkal id tinimungan 'Family Group' i pinoimpohon do taman disido, Abdul Rahim Bachik. Pinsan disido, Rafidah Ibrahim nopo nga' aktif id gana tuunion om minsingkono.

Ontok di tokoro po, isido nopo nga' ponghompit id mogikaakawo ababayan sikul om kokurikulum, poinsuang no sipoot om pidato. Isido nakaanu pondidikan impohon id Sekolah Tabika Perkep, Balai Polis Kampung Awah, Temerloh. Mantad hilo, isido nopo nga' tumimpuun no popokito toila'an id suminding maamaso kiumul onom toun soira pinoposolimbou sinding koubasanan "Sirih Pinang" id ababayan koompokon toun sikul. Nakaanu isido do pondidikan potilombus id Sikul Tosiriba Kabansaan Clifford, potilombus sinumikul taang takawas id Sikul Takawas Kabansaan Clifford Kuala Lipis, Pahang.

Ginumayo id suang paganakan di koubasan no, id umul 9 toun, isido nopo nga' tumungag ontok jaam 4 kosuabon montok monguhup tama disido momonsoi om popojual mogikaakawo kui winonsoi sondii id kinoyonon kosombolan disido, hinonggo isido nopo ti nga' mogowit lumintuhun do tolu tukad, mija daamot kumaa id ralan montok mongukab iso pataranan tokoro. Ka disido, toinsanan koinggoritan di okon no ko' monguhup disido sumiliu lobi okikip nga' sumiliu lobi kikotumbayaan soira mibooboros miampai tongoulun. Ka nogi disido, toinsanan koinganan dii nakaanu monguhup pinopoingkawas kabaalan vokal disido soira momogiak montok mamagayat do momoomoli. Suai ko mampayat id mogikaakawo piboian monondig tampatan, Siti nogi nga' koumbal tumanud do manangaman disido, Abdul Rahim Bachik montok koposolimbahan mangalap miagal do majlis pisasawaan om majlis moginakan totuong ii kaanu monguhup disido manahak popointalang koposolimbahan miampai pointilombus.

Ontok di umul 13 toun, tinumanud i Siti di manangaman disido id koposolimbahan naalap miagal do majlis pisasawaan om pangalapan rumaamai montok pinopointalang disido sabaagi monondig miampai pointilombus, gisom nakaanu kopomoromitan tosonond mantad tongoulun. Siti nogi nga' koumbal do nakalantoi id piboian monondig do kumoiso ontok kiumul 12 toun, soira minonondig sinding patriotik Bahtera Merdeka id iso Karnival Kuala Lipis anatakan "Nyanyian Bulan Kemerdekaan". Siti nogi nga' oporogot id sipoot, lobi-lobi no buul siud maamaso id sikul; iti nopo nga' atalang id Fiesta Media idola 2006 id Kuantan, hinonggo isido noppo nga' mongingit do obor miampai mimingkono, Fasha Sandha. Ontok 1994, maamaso kiumul 15 toun, isido nopo nga' nokoimbulai id *Minda Pelajar,* sisipan pondidikan akhbar *[[Berita Harian]]* kalapas koposolimbahan tinimungan disido id sikul noilaan di Tamrin Anuar, wartawan *Berita Harian*  antakan dii.  Ontok toun 2014, isido nokosorou kawagu wawancara diti sabaagi iso kopoilaan kumoiso disido id gana hiburan. Boros di Siti: "Abal id suang *Minda Pelajar*  dii nopo nga miagal do ponuduk doho sumuang id gana inus hali pia haro agab ku sumiliu do songulun pulis".   Isido nogi nga' koumbal mogoit tonggungan tokoro id iso drama TV miampa di Zizie Ezette maamaso disido id Pangaan 4. 

## Pakalajaan id Gana Tuunion

### 1995 - 1996: Kalantaion komersial pogulu  om "Jerat Percintaan"

Koinsanai paganakan Siti Nurhaliza nopo nga' poinsuang no id gana tuunion, insaru poposolimbou id mogikaakawo karamayan id kinoyonon diolo miagal do karamayan pisasawaaan. Id umul 12 toun, tumimpuun no minsingilo i Siti monondig sinding koubasanan maya tina dau om mogoit genre tuunion di id acara om karamayan. Sobolum po do tiniis montok Bintang HMI, koumbal i Siti do tumanud piboian *[[Asia Bagus]]* ontok di toun 1993, maamaso kiumul 14 toun nga' au nokoongoi id taang potilombus.

Duo toun kalapas dii, ontok toun 1995, sawo tabang dau, Rozi Abdul Razak minonginsasamod tabang di Siti, i Ayie, montok mogoit di Siti i antakan dii nopo nga' kiumul 16 toun moi id Kuala Lumpur om rumikot id ujibakat *[[Bintang HMI]]* pinaajul do RTM id Auditorium P. Ramlee, Angkasapuri, hinonggo tinondig disido sinding "Kaulah Segalanya" mantad di Ruth Sahanaya, hali pia nokorikot id timpu kotohuri no. Maamaso pintanga kotohuri Bintang HMI, tinondig di Siti sinding "Kemelut di Muara Kasih" mantad di Ziana Zain. Maamaso pialaan, nokoruba isido di Adnan Abu Hassan, songulun monunupu sinding di otutunan id Malaysia. Tinapanai om nuhupan di Adnan i Siti montok monginsonong koposolimbahan vokal, gisom do nakalantoi i Siti id piboian dii miampai sinding "Camar Yang Pulang" mantad di Aishah. Maamaso id toun-toun osopung disido sabaagi songulun artis rakaman, koumbal isido monoroinsan mion id walai di Adnan om sumakai yolo motorsikal mooi do kaatod isido id kinoyonon do poposolimbou. Kalapas nonuan do pilian mantad apat syarikat sompogunan, minomili isido do monorimo kontrak rakaman mantad Suria Records, om minangada tawaran mantad Sony Music, BMG Music om Warner Music. Antakan 1 Ngiop 1996, Suria Records pinoposoliwan album kumoiso disido ii minomoguno ngaran disido sabaagi uhu album. Goos rakaman album kumoiso nopo diti nga' mogumbal kopio tu' isido nopo nga' minog popisulimbanng do ababayan mempromosi album om kotoundaan monoguang SPM. Hali pia miagah dii, album kumoiso dau nopo nga nakalantaooi kopio, om minongukab ralan montok album-album ii nakalantoi id pasaran. Single kumoiso album dii, "Jerat Percintaan" nakalantoi do Anugerah Juara Lagu ke-11 om duo anugerah montok Koposolimbahan Bobos Tosonong om Baada Bobos Tosonong, om kinalantaion ganda apat id Anugerah Bntang Popular Berita Harian montok kategori Penghibur Televisyen Paling Popular, Mononondig Tondu Popular, Artis Remaja Popular om kinalantayon poimponu, Bintang Paling Popular. Kinalantayon nopo diti nga' monigowo tu' isido nopo nga' mogiala miampai ogumu artis senior i kiharo lobi ogumu nawayaan id suang industri muzik.

Suai ko kalaja solo, pinoposogu nogi i Adnan kumaa di Siti montok monondig miampai tambalut selabel, 2 by 2, ii nakalantoi id pialaan monondig onjulan Suria Records. Montok monguhup monginsonong kalaja tinimungan iti ontok di toun 1996, pinoposogu i Adnan kumaa di Siti om 2 by 2 monondid iso sinding Malayu klasik ii kiuhu do "Mawarku", tonding mantad di Allahyarham Aziz Jaafar om tinimungan Pancasitara. Piuhupan Siti om 2 By 2 maya sinding "Mawarku" nopo nga' iso kinalantayon tagayo. Album kumoiso 2 By 2, *Rindu* nkojual soginumu 100 000 unit. Kinalantaion "Mawarku" nogi nga' noiktiraf id Singapura. Sinding diti nakaanu anugerah sabaagi Sinding Bobos Otutunan 1996 om Siti nakaanu anugerah Artis Wagu Bobos Otutunan id Anugerah Muzik Bobos Otutunan.

### 1997&ndash;1998: Album kumoduo om kotimpuunon pakalajaan id di Indonesia
Antakan di 27 Milatok 1997, album kumoduo di Siti, i minomoguno nogi ngaran disido sabaagi uhu numaan posoliwano miampai sinding "Aku Cinta Padamu" sabaagi single kumoiso om iti nakaanu pinopoingkawas kointutunan disido id Indonesia. Berduet kawagu i Siti miampai do 2 by 2 montok duo po kaagu sinding Melayu Klasik i kiuhu do "Gubahanku" om "Tiga Malam" montok album koduo 2 By 2, *[[Pak Pung Pak Mustafe]]*. Album diti nogi nga nakalantoi soira nokojual soginumu 100,00 unit. Tumimpuun no i Siti do popoinlaab kalaja disido id Indonesia soira nokosiliu isido sabaagi songulun lundu di otutunan kopio id suang do industri muzik republik, soira kisah disido nokoimbulai id iso majalah di otutunan kopio id Indonesia, *POS Kota*, id suang do edisi Ngiop 1997. Naanu i Siti sabaagi lundu di pantangon kopio tu' apagon o songulun artis labus montok sumuang id industri muzik Indonesia.

Montok mompromosi album kumoduo disido id Indonesia, pinosoliwan kawagu do Suria Records o "Aku Cinta Padamu", single kumoiso montok album kumoduo id suang do boros Indonesia. Noonuan do uhu "Betapa Kucinta Padamu", pinosoliwanan kawagu do sinding diti nakapanahak do bukti maya do nokosiliu sabaagi hits utama disido miampai mononokodung disido id pogun diti. Nakadagang o album diti soginumu 500,000 unit id Indonesia no. Nokosiliu nogi i Siti sabaagi mononondig mantad Malaysia di kumoiso pinapaharo konsert id rancangan Tv konsert id  stesen televisyen Indonesia, Indosiar, *Satu Jam Bersama Siti Nurhaliza* om pinokito iti id poinggonop pogun. Nosiliu i Siti sabaagi songulun artis di kirahung kopio id Indonesia om pinapaharo isido do konsert tagayo id Jakarta, Bandung, Yogyakarta om ogumu po kinoyonon id piipiro timpu dumontol. Id toun diti nogi, nakalantoi isido do Artis Wagu Bobos Osonong miampai minangala di Nadia, Krisya, Abot om Rozita Izlyn, om nogi nakalantoi do Sinding Bobos Tosonong (Jerat Percintaan) id Anugerah Industri Muzik ke-4. Nosiliu i Siti sabaagi songulun di otutunan kopio id koubasanan pop Melayu, om ogumu sinding hit di pinosoliwan disido mantad mogikaakawo genre miagal do pop, R&B, om tradisional. Rolou om lirik nopo nga korohian kopio do tulun id Malaysia, Singapura, Brunei om Indonesia.
 

Soira nokoguli id Malaysia, koposoliwanan album kumoduo nopo diti nga kalantayon komerseial, i nakadagang soginumu 350,000 unit. Tinumanud isido do piboian Anugerah Juara Lagu ke-11 om nakalantoi do kategori Koposolimbahan Bobos Tosonong om Sinding Balada Bobos Tosonong montok kumoinduo. Nakalantoi nogi isido id suang do Anugerah Bintang Popular Berita Harian 1997 montok Artis Tondu Bobos Otutunan om Artis Bobos Otutunan miampai poinggonop montok toun kumoduo. Album kotolu di Siti, *[[Cindai (album)|Cindai]]*, album tradisional kumoiso disido, pinosoliwan di 17 Milau 1997, miampai sinding miagal di pinosoliwan sabaagi singel disido. Ponorimoon do album diti di kotimpuunon nopo nga mirolot. Mananahak komi nopo nga minamarait do album diti sabaagi "album sandad berorientaskan pensintesis". Notorimo o album diti do mononokodung disido om poingiliu id carta bobos asawat id album tempatan Persatuan Industri Rakaman Malaysia om nakadagang soginumu 400,000 salinan id Malaysia om 100,000 salinan id Indonesia. *Cindai* nogi nga nokosuang id katayadan album Malaysia bobos kirahung di toun 1998 mantad do *[[New Straits Times]]*.

Antakan di 12 Milatok 1998 (sangadau kalapas do tadau kinouliton kinosusuon disido di kumo-19), pinopohimagon i Siti do syarikat disido sondii, Siti Nurhaliza Productions (M) Sdn. Bhd. sabaagi tinimungan mongungulud rasmi i mongulud do toinsanan ababayan inus disido miampai lobi oulud. Antakan di 29 Mahas, album kaapat disido, *[[Adiwarna]]*, pinosoliwan. Nanu mantad boros Melayu klasik "osonong kopio toi ko' ogingo kopio", album diti nopo nga iso kalantayon komersial. Nakadagang soginumu 200 000 unit, *Adiwarna* nogi nga nakaanu kinoyonon kumoiso id Carta Album RIM. Montok versi Indonesia, iso sinding mantad single id suang do *Adiwarna*, "Sendiri" narakam id suang do Boros Indonesiao om noonuan do uhu "Menyintaimu Selamanya". Nakadagang o album diti soginumu 300,000 unit id pasaran pogun dii. Minomonsoi isido do sajara maamaso Anugerah Juara Lagu ke-13 antakan do nokosiliu artis kumoiso di minogiala-ala id suang kotolu-tolu kategori sinding tapangkal. Minonondig isido do sinding "Bisikan Asmara" om "Wajah Kekasih", duo sinding mantad album koduo disido montok kategori Sinding Pop Rock Terbaik om sinding Balada Terbaik, dan "Cindai" montok kategori Sinding Irama Malaysia Terbaik. Nakalantoi isido do kategori Sinding Irama Malaysia terbaik om pinoumum sabaagi nakalantoi poinggonop montok Anugerah Juara Lagu 1998. Id toun dii nogi, nokoimbulai i Siti montok kumoinsan id pantas sompomogunan id ababayan panampanan Sipoot Komanwel ke-16 id Kuala Lumpur di 21 Manom, hinonggo pinoposolimbou isido id dumbangan do Ratu Elizabeth II om konsort disido Putera Phillip, om pegawai mantad 70 pogun-pogun Komanwel. Miniilang nogi isido do pentas miampai di Celine Dion om Rod Stewart montok momohiok do tutumombului. Ababayan diti nopo nga pinointong id 70 pogun, om iti no ababayan kumoinsan di notutunan i Siti Nurhaliza kumaa tulun pointongkop pomogunan. Antakan di Milau toun di miagal, naalap isido do manahak koposolimbahan id Jepun solinaid limo tadau id Festival Pop Queen, otutunan nogi sabaagi Saga Fiesta 98.

### 1999&ndash;2001: Konsert solo kumoiso om kinopointutunan kumoinsan sompomogunan

Rinakam id koompokon do 1998, *[[Seri Balas]]* nopo nga album duet Siti di kumoiso miampai do Suria Records, i pinosoliwan di 11 Milatok  1999. Minomili isido di Noraniza Idris sabaagi tambalut duet montok kogumuan sinding id suang do album dii, kohompit no single utama album diti, "Hati Kama". Potilombus nopo ngasinuhut do solo kumolimo disido, *[[Pancawarna]]* i pinosoliwan di 7 Mikat, om tolu sinding pinosoliwan sabaagi single - "Kau Kekasihku", "Nian di Hati", "Engkau Bagaikan Permata" om "Seribu Kemanisan".  Notorimo kopio o *Pancawarna* om nakadagang soginumu 100,000 unit om nakaanu kinoyonon kumoiso id carta album RIM. Album kumaapat di Siti, *Adiwarna* nokotilombus do nakalantoi id Anugerah Industri Muzik ke-6. Nakalantoi isido do kategori Koposolimbahan Vokal Terbaik (Tondu), om nakalantoi o album dii id do Album Pop Terbaik om nokoumum sabaagi do Album Terbaik. Id Anugerah Bintang Popular Berita Harian 1998/99, nokopomonsoi isido do rekod sabaagi songulun no artis di nakalantoi do Artis Wanita Paling Popular om Artis Paling Popular montok tolu toun mogisusuhut. Maamaso Anugerah Juara Lagu ke-14, minomoguli kawagu isido do kalantayon sumiliu sabaagi iso no artis di nokosuang id tolu genre sinding di piniala. "Purnama Merindu" om "Satu Cinta Dua Jiwa" mantad *Adiwarna* nogi nga pinosolimbou montok kategori Sinding Pop om Balada Terbaik, om "Hati Kama", duet miampai di Noraniza montok kategori Irama Malaysia Terbaik Koduo-duo diolo nakalantoi do kategori miniikid. Antakan di 30 Gumas, pinapaharo i Siti do konsert solo kumoiso id Stadium Putra, Konsert Live Siti Nurhaliza miampai soginumu 10,000 tulun nokorikot.

Antakan di Milau 1999, nakaanu i Siti do gaa labus pogun di kumoiso maamaso miala id Festival Muzik Asia Shanghai 1999 id China, hinonggo nakaanu isido do gaa bobos takawas, Gaa Amas montok Pialaan Mononondig Wagu Asia (Asia New Singer Competition). Naalap nogi isido di toun 2000 om 2002 id pialaan di miagal sabaagi artis naalap. Di toun di miagal, minampayat nogi isido do South Pacific International Song and Singing Competition 1999 id Gold Coast, Queensland, Australia gisom nakaanu kopomoroitan 'Pop Winner' miampai minangala do ogumu mampayat suai mantad Pasifik Kabataan, om nakalantoi id kategori 'Top 40 for International Song' miampai single "We'll Be As One". Minamagayat do rahi momilantoi nogi i Siti miampai kolumison vokal disido gisom nakaanu gaa 'Best Female Vocal Performance' miampai lagu dii hali pia nintangan maya pita kaset/cakera padat i pinaatod kumaa syarikat rakaman disido kumaa pihak pinapaanjul om okon ko' koposolimbahan miampai pointoguang. Antakan di 1 Milatok 2000, pinoposoliwan i Siti do album koonom disido, *[[Sahmura]]* id taman Suria KLCC miampai 100,000 tulun nokorikot maamaso kapanaandakan Toun Wagu. *Sahmura* i kirati do "watu permata i olumis" nopo nga album Malaysia kumoiso i pinosoliwan di toun 2000. Au miagal do album tradisional disido di nokopogulu hinonggo ogumu sinding dinoropi kawagu kohompit no sinding tradisional klasik, Sahmura nopo nga popokito 10 sinding tradisional sandad. Nakaanu pibarasan o *Sahmura* mantad pongkritik muzik om nogi album di Siti i nakalantoi miampai komersial. Nokotimpak id sawat do carta album songkinoyonon RIM o lobi 100,000 unit nakadagang. Antakan toun dii nogi, album miampai potilombus disido di kumoiso, *Konsert 'Live' Siti Nurhaliza* naanu mantad konsert disido miampai ngaran di miagal nopo nga pinosoliwan. Hali pia narayou di Zainal om Saniboey o vokal di Siti , album di nakaanu ulasan di mogiroorolot mantad diolo tu suntingan di au olumis no.

Antakan di 11 Milatok 2001, pinosoliwan di Siti o album koturu disido, *[[Safa (album)|Safa]]*. *Safa* nopo nga mogoit rati do opurak, osundu nopo nga id numbul kumoduo id carta album RIM. Iti nopo nga album songkinoyonon di alaku kopio id Malaysia antakan do toun diti soira nakadagang lobi 80,000 unit di toun 2001 no. Miampai kos lobi kuang RM 1 riong, di 30 Mahas, pinapaharo i Siti do konsert solo kotolu disido, Konsert Mega Siti Nurhaliza id Stadium Putra, Bukit Jalil. Lobi ko' 10,000 tulun nokorikot om minonondig isido do sinding mantad 30 sinding solinaid somok do tolu jaam. Konsert mega diti notorimo do pongkritik konsert. Zubir Mohd Yunus mantad *[[Berita Harian]]* minamarayou do sistom muzik om vokal disido nopo nga miagal do rakaman CD o karangahan. Songulun pongulas mantad *[[Utusan Malaysia]]* minamarayou do stamina di Siti tu' kaanu poposolimbou 30 sinding maamaso popowonsoi do ogumu aksi. Abie Abdullah mantad *Harian Metro* minooboros, "Totuong dii, pinopokito i Siti do kakal agaras isido id suang do industri muzik pogun diti. Okon ko' gura tinan no i tolumis, nga sabaagi songulu momohiok di korohian kopio." Kalapas limo no toun id suang do pakalajaan muzik profesional, rekod pamadagangan di Siti id Malaysia nopo nga nokorikot do sonriong unit. Nokotorimo isido do pongiktirafan mantad The Malaysia Book of Records sabaagi Artis Bobos Togumu Nakaanu Gaa miampai 53 gaa id timpu pongiktirafan.

Maamaso Anugerah Juara Lagu 2001, isido nopo nga songulun no artis di miniala om nokosuang id turugan kolimpupuson montok koinsanai tolu genre di piniala. Id turugan kotohuri, minonondig i Siti do sinding "Percayalah" mantad album *Safa* montok Sinding Balada Bobos Tosonong, "Engkau Bagaikan Permata" mantad *Pancawarna* montok Sinding Pop Rock Bobos Tosonong, om "Ya Maulai" mantad *Sahmura* montok Sinding Irama Malaysia Bobos Tosonong. Koduo-duo sinding dii nopo nga nakalantoi id kategori Sinding Pop Rock Bobos Tosonong om Koposolimbahan Bobos Tosonong. Notilombusan isido do nointutunan sabaagi selebriti Malaysia bobos otutunan kopio. Montok koinlimo mogisusushut om miampai lobi 100,000 undi, nopili isido sabaagi Artis Tondu Bobos Otutunan id Anugerah Bintang Popular Berita Harian 2001. Populariti disido id pogun-pogun sombol nopo nga nointutunan kopio maamaso kopoonjulan kumoiso do Anugerah Planet Muzik. Maamaso edisi kumoiso, noiktiraf i Siti sabaagi Artis Tondu Bobos Otutunan om Artis Tondu Bobos Tosonong id Malaysia, Indonesia, om Singapura. "Balqis" mantad album *Sahmura* nogi nga noundi sabaagi Sinding Bobos Otutunan Kopio. Nakaanu o *Sahmura* pongiktirafan id Anugerah Industri Muzik 2001. Nakaanu isido do gaa Koposolimbahan Vokal Tondu Bobos Tosonong om nopili o *Sahmura* sabaagi Album Pop Etnik Bobos Tosonong.

### 2002&ndash;2005: ''Sanggar Mustika'', ''E.M.A.S'', ''Prasasti Seni'' om Live in Concert

Di 10 Gomot 2002, pinosoliwan di Siti album kumawalu om album tradisional kotolu disido, *[[Sanggar Mustika]]*. Kiwaa *Sanggar Mustika* 10 sinding kohompit no duo sinding saduran klasik — "Bisikan Hati" om "Bunga Melor". Album diti nopo nga notorimo do mononokodung disido om nokoponuat do numbul kumoiso id carta album RIM. Montok pamadagangan id Indonesia, *Sanggar Mustika* pinosoliwan di 4 Ngiop 2002. Album diti nokotorimo do ponsijilam AMas kalapas lobi ko' 75,000 unit nakadagang id Indonesia no. Di toun dii nogi, nopili isido do Istana Budaya montok momuruan konsert kapantangan poimbida montok di Sudirman. Miampai kos lobi kuang RM 200,000 gisom RM 300,000, pinaharo o Konsert Salam Terakhir Siti Nurhaliza Untukmu Sudir mantad di 30 Mikat gisom 2 Mahas 2002.

Di toun dii nogi, minampayat i Siti do piboian *[[Voice of Asia]]* i pinaharo id Kazakhstan, hinonggo minonondig isido do iso sinding mantad album kotolu disido, Purnama Merindu om nakaanu pomoroitan bobos takawas 'Grand Prix Champion'. Kalapas nakaanu ogumu gaa, nokoingkawas o ngaran di Siti id benua Asia. ANtakan di toun 2003, kinumaa i Siti hilo id Jepun montok papaharo konsert disido id *2003 Japan and ASEAN Pop Stars Dream Concert (J-ASEAN Pops 2003)* id Yokohama kalapas nokoilo solo disido, "Percayalah" om sinding-sinding suai nopo nga korohian do hilo. Id konsert diti, miniilang isido do pentas miampai mononondig bobos otutunan id Jepun om ASEAN. kohompit no The BOOM, You Hitoto, INSPi, Leonard Ito, Yuri Chika, Hiroshi Takano om Hideaki Kurosawa mantad Jepun, om artis ASEAN miagal do i Hans Anwar om Lo’Ryder (Brunei), Preap Sowat (Kemboja), AB Three (Indonesia), Alexandra (Laos), Lay Phyu om Iron Cross (Myanmar), Jolina Magdangal (Filipina), Tanya Chua (Singapura), Briohny (Thailand) om Lam Truong (Vietnam). Montok konsert, iso sinding poimbida winonsoi do komposer Jepun, i Kazufumi Miyazawa miampai lirik i sinuat do monunuat mantad, Dick Lee i kiuhu do *Treasure the World* (Hargailah Dunia). Sinding di miagal nogi nga tinondig do mononondig mantad monikid pogun i minaganu boogian id suang do boros sandad diolo, hinonggo versi di Siti id suang do boros Melayu, kiuhu do Dunia Milik Kita nogi nga pinosolimbou montok koinsan nogi id konsert diti.

Siti nopo nga artis okon ko' Cina kumoiso i naalap montok manahak koposolimbahan id majlis Golden Melody Awards ko-15, Taiwan di toun 2004. Suai ko' monondig solo miampai sinding saduran Na Ying 征服 (Takluk), berduet nogi isido miampai di Leehom Wang miampai sinding klasik "*Yue liang dai biao wo de xin*" 月亮代表我的心 ("Bulan Mewakili Hatiku", tinondig mantad di Teresa Teng) om sabaagi papatahak gaa miampai do poposolimbou abal Taiwan, Patty Hou. Nakaampayat nogi isido id ababayan poimbida satanga jaam id Azio TV maamaso tombului disido solinaid apat tadau id Taipei, Taiwan. Nokorikot nogi isido montok kointolu id Anugerah MTV Asia di toun 2004 i pinaharo id Singapura, hinonggo pinoposolimbou isido montok koinduo misusuhut montok majlis dii miampai di Gareth Gates, naib juara mantad siri kumoiso versi England Idol, *[[Pop Idol]]*, id suang do iso sinding  di Gareth sondii, "Say Isn’t So".

Di toun 2004 nogi, pinoposoliwan i Siti do album solo kohopod disido, *[[Prasasti Seni]]*. Prasasti, iso boros noolos boros Melayu mantad boros Sanskrit i mogoit do rati "inskripsi watu" toi ko' "pananda' i panakatanda' do kohoroon". Pinotolinahas disido o rasional montok pomilian do uhu album diti, Sinding-sinding di sininding di Siti nopo nga iso panakatanda' do kohoroon di Siti id arena inus do pogun diti. Uhu album diti nopo nga signifikan montok di Siti do poposoliwan nunu i poinsuat ud ginawo di Siti montok mononokodung di kolisihan disido." *Prasasti Seni* nopo nga notorimo do mononokodung disido tu' lobi ko' 100,000 unit om 700,000 unit nakadagang id Malaysia om Indonesia. Montok mompromosi do album diti, pinapaharo i Siti do konsert tumombului id pointongkop pogun, Siti Nurhaliza Fantasia Tour. Miampai pisokodungan do Maxis om Astro, kos konsert dii nopo nga noroitan oruhai no korikot do RM5 riong. Nokotombului id 14 kakadayan tapangkal id Malaysia sobolum nolimpupusan id Stadium Nasional Bukit Jalil, sinokodung isido do mogikaakawo artis Malaysia, kohompit no mampayat musim koiso om koduo do Akademi Fantasia. Hali pia au nokodimpot do ontokon tombului di rumikot, Siti Nurhaliza Fantasia Tour nopo nga iso kalantayon komersial kalapas nokodimpot do somok 1 riong mononokodung i nokorikot do tombului miampai pointongkop. Id toun dii nogi, syarikatnya Siti Nurhaliza Productions nokotimpuun do popotorbit palan televisyen maya ababayan muzik di kumoiso *Muzikal Aidiladha* montok Tadau Raya Aidiladha. Kalapas dii, nokoimbulai o SNP miampai *Siti Nurhaliza 3D (Siti Nurhaliza Dari Dalam Diri)*, siri televisyen realiti miampai eksklusif i popoiolo do koposion di Siti, soginumu 13 episod om pinokito id Radio Televisyen Malaysia (RTM). Id toun dii nogi, pinopotorbit o SNP do ababayan *Sukan dan Selebriti* i pinopohompit do artis-artis popular om personaliti sipoot id mogikaakawo gana miampai 26 episod.

Nakalantoi no i Siti id konsert solo disido i pinaharo id Royal Albert Hall, London di Ngiop 2005, hali pia kogumuan do tulun di nokorikot nga tulun Malaysia i poingion id United Kingdom toi ko' rinumikot mantad sodu montok mintong do konsert disido. Suat abal British minamarait disido sabaagi "Asia's Celine Dion" (“Celine Dion Asia”) gama do kagarasan vokal om koposolimbahan di abantug kopio, lobi- lobi do ogumu o solo numbul koiso id Malaysia maamaso di. Maamaso konsert, sinokodung nogi isido do ''London Symphony Orchestra'' om pinoindalan di maestro muzik Indonesia, Erwin Gutawa i naampayat do Sultan om Sultanah mantad Pahang om paganakan diraja mantad Brunei. Di toun dii nogi, nakatayad do Channel V isido sabaagi Artis Asia Koduo Bobos Tagayo gama do kinodimpoton disido id dolikud do mononondig Taiwan, Jay Chou i pointayad id katayadan bobos takawas. Id timpu dii nogi, MTV Asia nga pinapatayad disido sabaagi Artis Muzikal Asia Koduo Bobos Tosonong, nogi id dolikud di Jay Chou.

Montok timpu diti, au minangada i Siti Nurhaliza montok momonsoi koposolimbahan id Anugerah MTV Asia mantad do panahakan gaa dii pinointutun di toun 2002. Antakan di edisi 2005 id Bangkok, pinagagang i Siti do kopomoroitan "The Voice of Asia" i tinahak di Alicia Keys maamaso MTV Asia Aid 2005 sabaagi pongiktirafan kumaa kagarasan vokal om kinodimpoton disido id taang songkinoyonon om sompomogunan. Songulun monunuduk vokal mantad Indonesia nogi nga nakarait do i Siti Nurhaliza nopo nga haro 4 julat oktaf vokal.

### 2006&ndash;2007: ''Transkripsi'' om pomoroitan Datuk

Album studio ko-11 Siti, *[[Transkripsi (album)|Transkripsi]]*, nopo nga album kumoiso torbitan do SNP i pinotorbit di 23 Ngiop 2006 om popokito do komposer mantad Indonesia miagal do i Melly Goeslaw, Glenn Fredly om Erwin Gutawa om nogi komposer Malaysia miagal do i Aubrey Suwito, Cat Farish, Jenny Chin, Firdaus Mahmud om Damian VE. Album *Transkripsi* nopo nga nakalantoi do sijil intolu platinum tu' pamadagangan nokolobi do 80,000 unit, nakalantoi do gaa Album Terbaik om Album Pop Terbaik id Anugerah Industri Muzik ke-14, om nogi minonguhup di Siti do maganu tolu gaa (Sinding Bobos Tosonong montok "Biarlah Rahsia", Artis Tondu Bobos Tosonong, Artis Tondu Bobos Otutunan) Anugerah Planet Muzik id toun di miagal. Nokotorimo isido do pujian kritis mantad pongulas buuk om manahak komi sabaagi do iso album bobos nakalantoi di koumbal pinaasil di Siti om ponorbitan do album diti nopo nga pogumbalan koiso di Siti montok popotorbit do album id siriba syarikat disido sondii. Di 24 Gumas 2006, duo tulan kalapas nakaanu pomoroitan do Datin, asil do pisasawaan disido, nakaanu i Siti do pangkat 'Darjah Indera Mahkota Pahang' mantad di Sultan Haji Ahmad Shah mantad Pahang i mogoit do pomoroitan Dato' id toguang do ngaran di monorimo, maamaso tadau kinouliton kinosusuon ko-76 koputeraan Baginda, miampaido duo porika fesyen di otutunan kopio, i Bernard Chandran om Tom Abang Saufi.

Di 2007, pinapaharo i Siti do kohinoon kumoiso disido id ababayan galam taragang Gaa Grammy id Staples Center, Los Angeles di 11 Madas 2007 hinonggo kinohompiton disido nopo nga pinoposiliu disido sabaagi tulun Malaysia kumoiso i nakaanu kapamantangan montok mamanau id galam taragang maamaso do ababayan Grammy i kiprestij diti. Di 20–21 Ngiop 2007, minaganu i Siti do boogian id suang do *Konsert Istana Cinta Nostalgia*, iso ababayan pamantangan kumaa Tiagak Tan Sri P. Ramlee om Zandi Sri Saloma id Istana Budaya, Kuala Lumpur i pinoposolimbou do mogikaakawo sinding winonsoi di Tan Sri P. Ramlee sondii, i tinondig di Siti om artis naalap di suai. Sobolum dii, naalap nogi i Siti montok papaharo koposolimbahan id konsert tribute montok Tiagak Sudirman Haji Arshad, Konsert Salam Terakhir Siti Nurhaliza Untukmu Sudir, om nogi pinaharo id Istana Budaya di toun 2002. Antakan di 30 Ngiop 2007, nakaanu isido do 4 pponcalunan id Anugerah Industri Muzik kohompit no Album Pop Terbaik (Transkripsi), Koposolimbahan Vokal Terbaik id suang do Album (Transkripsi), Muzik Video Terbaik (Bisakah), om Kulit Album Terbaik (Transkripsi). Mantad koinsanai apat poncalunan, nakalantoi isido do duo gaa &mdash; Album Pop Terbaik dan Album Terbaik untuk Transkripsi. Nokotorimo nogi isido do limo poncalunan mantad Anugerah Planet Muzik 2007 montok duo kategori i noundi di mononokodung mantad Indonesia, Malaysia om Singapura - Artis Wanita Paling Popular om Lagu Paling Popular (Biarlah Rahsia) om tolu kategori i naadil do momiimilantoi profesional om nogi hakim-hakim - Artis Wanita Terbaik, Sinding Terbaik (Biarlah Rahsia) om Album Terbaik. Nakaanu isido tolu mantad limo poncalunan - Artis Tondu Bobos Otutunan, Artis Tondu Terbaik om Sinding Terbaik.

## Sukuon

## Nuut